Downloaded from YTS.MX
Official YIFY movies site: YTS.MX
Πιάσ' την!
Ναι!
Έλα να παίξεις μαζί μας!
Σειρά μου.
Γιατί δεν παίζεις μαζί μας;
-Πρέπει να φροντίσω τη μαμά μου. -Περίμενε.
Είναι για σένα.
-Σ' ευχαριστώ. -Παρακαλώ. Αντίο.
Ας συνεχίσουμε.
…δύο, τρία.
Κλώτσα την!
Αστόχησες!
-Τι στο… -Άσ' την ήσυχη!
Τι σε νοιάζει;
Φάικ, Ρότζερ, σταματήστε, σας παρακαλώ!
Τα αγόρια τσακώνονται!
Σταμάτα, Ρότζερ!
-Ο Ρότζερ είναι, αφεντικό; -Τι τρέχει;
Διαλύστε το, παιδιά!
Κόφτε το!
Με συγχωρείτε. Σταματήστε.
Τι έγινε;
-Τι κάνουν; -Συγγνώμη, κύριε Κοσμάς.
-Γύρνα σπίτι. -Νταντάνγκ!
Ναι, κύριε;
-Καλά είσαι, Νιγιάλα; -Μια χαρά.
Όμως, εσύ χτύπησες το χέρι σου.
-Δεν πειράζει. -Στάσου.
Είσαι καλά οργανωμένη.
Φυσικά. Είμαι η μικρή γιατρός στο σχολείο μου.
Νιγιάλα!
-Η μαμά! -Η μαμά;
Νιγιάλα, Χερμάν…
-Ελάτε. -Έλα, πάμε.
-Ελάτε… -Μαμά!
Χερμάν…
Νιγιάλα…
Πρέπει να κυνηγήσετε τα όνειρά σας.
Σας παρακαλώ, συγχωρέστε με…
Υπάρχει…
Υπάρχει μόνο ένας Θεός,
ο Αλλάχ…
Υπάρχει μόνο ένας Θεός, ο Αλλάχ.
Μαμά!
Εκεί ανήκουμε, εκεί επιστρέφουμε.
Μαμά!
Σε παρακαλώ, μαμά, ξύπνα!
Μαμά…
ΥΠΟΣΧΕΣΗ ΚΑΡΔΙΑΣ
Νιγιάλα;
Νιγιάλα, δεν πειράζει που είσαι λυπημένη.
Κι εγώ λυπάμαι κάποιες φορές.
Ειδικά αφού πέθανε ο μπαμπάς μου.
Έρχομαι συχνά εδώ και μιλάω στον Θεό.
Για σένα.
-Σ' ευχαριστώ. -Παρακαλώ.
Ρότζερ!
Πάρ' το.
Τι να το κάνω, μπαμπά;
Αγόρι είσαι ή κορίτσι;
Πάρ' το.
Άκου.
Ο κόσμος που ζούμε είναι μια ζούγκλα.
Ο δυνατός συνθλίβει τον αδύναμο.
Θες να είσαι ο κυνηγός
ή το θήραμα;
Σφάξε την κατσίκα.
Κάν' το!
Σήμερα, σε δίδαξα
πώς να είσαι αληθινός άντρας.
Νιγιάλα;
Νιγιάλα, γιατί κλαις;
Σου λείπει η μαμά σου;
Στεναχωριέσαι και που ο Φάικ θα πάει στην Τζακάρτα;
Πώς το ξέρεις;
Δεν θες να πας μαζί του, να σπουδάσεις εκεί;
Κι εσένα ποιος θα σε φροντίζει;
Υποσχέθηκα στη μαμά
ότι θα σε φροντίζω.
Όμως, η μαμά σου ήθελε…
να κυνηγήσεις τα όνειρά σου.
Δεν πειράζει.
Έχω τον Χερμάν μαζί μου.
Θα με φροντίζει εκείνος.
Είναι όλα έτοιμα; Αντίο.
-Αντίο. -Αντίο.
Σήμερα, τι φαγητό λες να μας έφτιαξε η μαμά;
Κοτόπουλο.
-Ψάρι. -Ας τα ανοίξουμε.
Εντάξει.
Ανοίγουμε, με το ένα, δύο, τρία!
Ναι! Κέρδισα!
Ας μαντέψουμε πάλι.
-Νουντλς με λουκάνικο. -Κοτομπουκιές.
Ας τα ανοίξουμε.
Ένα, δύο, τρία!
Ναι! Πάλι κέρδισα!
Το σκορ είναι 14 με 8.
Ας μαντέψουμε πάλι.
-Νουντλς. -Τηγανητό ρύζι.
Ένα, δύο, τρία!
Να πάρει.
Πάλι έχασα.
Μα τι ωραίος καιρός, σήμερα που κέρδισα!
Καλά, εντάξει. Πόσο είναι το σκορ τώρα;
Για να σκεφτώ…
Είναι 1.470 με 1.650.
Δεν υπάρχει περίπτωση
να μπορείς να το ξεπεράσεις.
Είμαστε πρωταθλητές! Όχι. Μόνο εγώ είμαι.
Ναι, εντάξει. Κέρδισες.
Στάσου, έχει ακόμα πολύ κόσμο.
Έχεις μάθημα και μετά από εδώ;
Ναι.
Αν έχεις πάλι μάθημα, γιατί έρχομαι να σε πάρω;
Δες τη θετική πλευρά. Μπορείς να τρως μαζί μου.
Δεν θες να τρώμε μαζί;
Θέλω. Πραγματικά.
Έτσι γίνεται όλο και πιο σίγουρο το ποιος είναι ο νικητής.
Είσαι σπαστικός.
Εντάξει, κέρδισες. Ικανοποιήθηκες;
-Νιγιάλα; -Ναι;
Πρέπει να σου πω κάτι.
Τι είναι;
Με δέχτηκαν στο μεταπτυχιακό.
Αλήθεια; Θεέ μου! Σε ποιο; Αυτό στην Τζακάρτα;
Στο Κάιρο.
Θα πάω στο Κάιρο!
Δεν είναι τέλειο;
Όμως, τώρα που το σκέφτομαι, είναι τρία χρόνια σπουδών.
Είναι πολύς καιρός.
Μήπως να πάω σ' αυτό στην Τζακάρτα;
Μην το κάνεις αυτό.
Μην το χαραμίσεις.
Είναι το όνειρό σου εδώ και χρόνια.
Το ξέρω.
Συγχαρητήρια.
Σ' ευχαριστώ.
-Ας φάμε τώρα. -Εντάξει.
Την προσευχή μας πρώτα.
Αμήν.
Αυτό το φαγητό θα είναι πεντανόστιμο, αφού έχω κερδίσει.
Στο όνομα του Αλλάχ.
Ορίστε.
Ευχαριστώ.
Λυπάμαι, δεν θα έρθω στο αεροδρόμιο.
Δεν πειράζει, μαμά. Είναι ήδη αργά.
Μπορώ και μόνος μου.
Μη στεναχωριέσαι, Νιγιάλα.
Μη μου το κάνεις δύσκολο.
-Δεν θα κουνιούνται τα πόδια μου. -Μη με πειράζεις.
Ξέρω πώς θα σου φτιάξω τη διάθεση.
Με το μαλακό, μην καταλήξεις με ζάχαρο.
-Θα τη φροντίζεις, μαμά; -Ναι.
Μη φοβάσαι. Θα την προσέχω.
Φεύγω τώρα. Αντίο.
-Αντίο. -Να προσέχεις.
-Καλημέρα. -Καλημέρα.
Γιατί έστρωσες για τρεις; Ο Φάικ είναι στο Κάιρο.
Θεέ μου.
Το ξέχασα.
Δεν πειράζει, γλυκιά μου.
Είναι έτοιμο;
Ναι. Έφτιαξα τηγανητό ρύζι με ρύζι.
Προφανώς. Δεν μπορείς να φτιάξεις τηγανητό ρύζι χωρίς ρύζι.
Μπορείς, υπάρχουν πολλά βίντεο.
-Αλήθεια; -Βάζεις αυγά, με μπαχαρικά και λαχανικά.
Αυτό εμείς το λέμε ομελέτα.
Σε παρακαλώ, πάρε το επιπλέον πιάτο. Πήγαινέ το στην κουζίνα.
Μάλιστα.
-Ας φάμε πρωινό. -Εντάξει.
ΜΑΝΤΕΨΕ ΤΙ ΤΡΩΩ ΤΩΡΑ.
ΚΑΤΣΙΚΑΚΙ ΜΑΖΙ ΜΕ ΑΛΛΑ ΣΥΝΟΔΕΥΤΙΚΑ ΠΙΑΤΑ.
Καλή όρεξη.
2 ΧΡΟΝΙΑ ΑΡΓΟΤΕΡΑ
-Γύρισε η Νιγιάλα. -Γεια σας!
Είσαι γιατρός τώρα;
-Γεια! -Η Νιγιάλα είναι γιατρός!
-Αμήν. -Η Νιγιάλα είναι γιατρός τώρα!
-Μπαμπά! Χερμάν! -Νιγιάλα!
-Καλημέρα, μπαμπά! -Καλημέρα!
Συγχαρητήρια, γιατρέ.
Χερμάν.
Μπαμπά, μπορούμε να μιλήσουμε λίγο;
-Μπαμπά, πρώτα ο Θεός, σκοπεύω… -Μπαμπά!
Αφού γύρισε σπίτι, πες της το.
Τι εννοεί;
Το ότι έγινες γιατρός μαθεύτηκε σε όλο το χωριό μας.
Μπαμπά, σταμάτα να χρονοτριβείς.
Θυμάσαι το χρέος στον Κοσμάς; Έφτασε στα τρία δισεκατομμύρια ρουπίες.
Θέλει να πάρεις τον γιο του.
Ποιο χρέος;
Δεν καταλαβαίνω.
Δανείστηκα χρήματα απ' αυτόν
για τη θεραπεία της μαμάς σου.
-Η θεραπεία κόστισε τόσα πολλά; -Δεν κατάλαβες.
Νοικιάσαμε μια μεγάλη βάρκα
για να πληρώσουμε το δάνειο,
μα δυστυχώς,
η βάρκα βούλιαξε.
Χρωστάμε κι αυτήν.
Γιατί δεν μου το είπε κανείς;
Είναι προφανές.
-Σε κανακεύει. -Χερμάν!
Πες της, μπαμπά. Εκείνη σπούδαζε, κι εμάς μας τρομοκρατούσε ο Κοσμάς.
Αρκετά!
Μπαμπά,
δεν υπάρχει άλλη λύση;
Η λύση είναι να παντρευτείς τον γιο του.
Χερμάν, μπαμπά, σχεδιάζω να επιλέξω ειδικότητα και…
Έχεις ιδέα τι έχουμε περάσει τόσα χρόνια;
Έκανες τη ζωή σου εκεί πέρα και θες να μας παρατήσεις ξανά;
-Μόνο εγώ θα φροντίζω τον μπαμπά; -Φτάνει!
ΚΑΛΗΣΠΕΡΑ, ΦΑΪΚ.
Τι σκέφτεσαι;
Πρέπει να παρατήσω το όνειρό μου για ειδικότητα.
Μα γιατί;
Δεν έκανες αίτηση για υποτροφία σε σχολή της Γερμανίας;
-Δεν μπορώ… -Ίσως δεν είναι η κατάλληλη στιγμή.
Θεού θέλοντος,
θα υπάρξει κι άλλη ευκαιρία για σένα.
Αμήν.
Θα γυρίσεις σύντομα, έτσι;
Ξέρεις ότι θα δώσω σύντομα τον όρκο του Ιπποκράτη;
Αποφοίτησες για να με δελεάσεις να γυρίσω;
-Όχι, δεν εννοούσα αυτό. -Τότε;
Δεν εννοούσα αυτό. Θέλω μόνο να μάθω αν θα γυρίσεις.
-Πρέπει να γυρίσω; -Σε παρακαλώ!
Θα έρθω εγκαίρως, Θεού θέλοντος.
-Το υπόσχεσαι; -Ναι.
Σ' αυτό βασίζομαι.
Να προσέχεις.
Θα πέσω για ύπνο. Καληνύχτα.
Καληνύχτα.
ΗΛΠΙΖΑ ΟΤΙ ΘΑ ΜΕ ΑΡΡΑΒΩΝΙΑΖΑΝ ΜΑΖΙ ΣΟΥ.
Από την Ιατρική Σχολή,
η δεσποινίς Νιγιάλα Άζκια.
Αποφοίτησε με μέσο όρο βαθμολογίας 3,8.
ΤΕΛΕΤΗ ΑΠΟΦΟΙΤΗΣΗΣ ΠΑΝΕΠΙΣΤΗΜΙΟΥ ΚΑΡΤΑΤΖΑΓΙΑ
-Συγχαρητήρια για την αποφοίτησή σου. -Ευχαριστώ, κύριε.
78η ΤΕΛΕΤΗ ΑΠΟΦΟΙΤΗΣΗΣ ΑΚΑΔΗΜΑΪΚΟΥ ΕΤΟΥΣ 2023/2024
Μπαμπά. Κυρία. Χερμάν.
Σ' ευχαριστώ, μπαμπά.
-Συγχαρητήρια, μωρό μου. -Κυρία…
Συγχαρητήρια.
-Ευχαριστώ, κυρία. -Παρακαλώ.
Ευχαριστώ, Χερμάν,
που φρόντιζες τον μπαμπά, όσο σπούδαζα στην Τζακάρτα.
Είναι καθήκον μου ως γιος.
Σου έχω μια έκπληξη.
Κοίτα!
Φάικ! Θεέ μου!
Θεέ μου.
Το είπα και το τήρησα.
-Δόξα τω Θεώ, επιτέλους ήρθες! -Το υποσχέθηκα.
Συγχαρητήρια.
Η αδερφούλα μου είναι γιατρός τώρα.
Δόξα τω Θεώ.
Ορίστε. Σου έφερα ένα δώρο αποφοίτησης. Είναι πολύ βαρύ.
-Από εξωτερικό… -Δώρο;
-Τι είναι; -Άνοιξέ το.
Έλα, δώσ' το σ' εμένα αυτό.
Θα το ανοίξω.
Για όνομα του Αλλάχ!
Είναι πανέμορφο! Έτσι δεν είναι;
Φουλάρι είναι;
-Ναι. Σου αρέσει; -Ναι.
Όμορφο, έτσι; Επειδή το διάλεξα εγώ.
Σ' ευχαριστώ, Φάικ.
Και πάλι, συγχαρητήρια.
Έχετε καιρό να έρθετε εδώ.
-Το ξέρω. -Το σπίτι είναι ακριβώς το ίδιο.
Τίποτα δεν άλλαξε τόσα χρόνια.
Περάστε μέσα.
Γεια σου, Ίτζα.
Γεια σας.
Παρακαλώ, περάστε μέσα.
Έχουμε έτοιμο ολόκληρο συμπόσιο. Περάστε.
Εμείς θα αράξουμε εδώ για λίγο.
Όπως θέλετε.
Τα λέμε μέσα.
-Ναι. -Εντάξει.
-Έλα, μπες μέσα. -Εντάξει.
Νιγιάλα.
Τι λες, λοιπόν;
Έλεος!
Γιατί το αναφέρεις εδώ και τώρα;
Δεν θέλω να μας ακούσουν.
Δεν έχεις επιλογή.
Κι αν αρνηθώ…
-Ο μπαμπάς θα μπει φυλακή! -Χερμάν!
Θα μας ακούσει η κα Άμπαρ.
Αρκετά.
Η μοίρα του είναι στα χέρια σου.
Τι συμβαίνει;
Τίποτα.
Δεν πειράζει αν δεν θες να μου το πεις τώρα.
Στον Θεό το έχεις πει;
Το είπα.
Αυτό το χαλί προσευχής…
πάντα απάλυνε τον πόνο μου.
Θα πάω στο δωμάτιό μου, εντάξει;
Νιγιάλα;
Ό,τι κι αν σε απασχολεί,
ο Θεός ξέρει το καλό σου.
Πέσε για ύπνο.
Καληνύχτα.
Νιγιάλα, μη στρώνεις το τραπέζι για δύο.
Είστε τρεις τώρα.
Το ξέχασα, ευχαριστώ.
Μπορείς να στρώσεις για άλλα δύο άτομα;
Ποιος θα έρθει;
Ήρθαν!
Άνοιξε την πόρτα, βιάσου.
Ίτζα, χρειαζόμαστε άλλα δύο πιάτα.
Εδώ είναι τα πιάτα. Θέλω κουτάλια, πιρούνια και ποτήρια.
-Καλησπέρα. -Καλησπέρα.
Τι θα θέλατε;
Καλησπέρα.
-Καλησπέρα. -Κυρία.
-Ντία. -Γεια.
Έπρεπε να φέρω ομπρέλα.
-Έχουμε. -Ευτυχώς.
Νιγιάλα, από δω η κα Λις, η μαμά της Ντία.
Από δω η Ντία.
-Ντία. -Νιγιάλα.
Πρώτα ο Θεός, η Ντία θα γίνει γυναίκα μου.
-Καλησπέρα. -Καλησπέρα.
Σας έπιασε η βροχή;
-Όχι. -Δεν σου είπε η μαμά;
-Μαμά; -Γεια σου.
Είπες στη Νιγιάλα για την Ντία;
Νόμιζα, θα το έλεγες εσύ.
Είπες ότι θα της το πεις εσύ.
Αλήθεια; Το ξέχασα.
-Ας το συζητήσουμε μετά. Ελάτε μέσα. -Εντάξει.
Έλα, καλή μου.
Είναι τηγανητό ρύζι με αρνί, από τον σεφ Φάικ. Καλή όρεξη.
-Πώς είναι, μαμά; -Μυρίζει υπέροχα.
Δεν ήξερα ότι το Πανεπιστήμιο Αλ Αζχάρ στο Κάιρο
είχε και μάθημα μαγειρικής.
Οι ξένοι φοιτητές μαγειρεύουν.
Παρακαλώ, φάτε. Θέλω την ειλικρινή γνώμη όλων σας.
Καλή μας όρεξη.
Έχεις πάει πολλές φορές στην Ευρώπη, σωστά, Ντία;
Όχι πάρα πολλές.
-Η Ντία ερευνά τον ισλαμικό πολιτισμό. -Υπέροχα.
Έχει πάει για έρευνα στην Ευρώπη και σε αραβικές χώρες.
Γνωριστήκαμε σε ένα εργαστήριο στο Κάιρο,
όταν την έστειλε εκεί η εταιρία της.
Αν κάποιους τους ενώσει η μοίρα, δεν μπορείς να κάνεις κάτι.
Είναι γραφτό.
Το τζαμί που επισκεφτήκαμε χθες είναι τέλειο για την τελετή.
-Συμφωνώ. -Να το κλείσουμε;
-Μας κάνει το μέγεθος. -Ναι.
-Να σου πω; -Ναι;
Την Ντία εννοώ.
Τι ώρα πρέπει να πάμε για να ελέγξουμε το μέρος;
Το ραντεβού είναι σήμερα στις 2:00 μ.μ. Μαμά…
Γεια σου, μέλλοντα συμπέθερε!
Πώς ήταν στην Τζακάρτα;
Η μέλλουσα νύφη μου;
Θέλουμε κι άλλο χρόνο για να την πείσουμε, κε Κοσμάς.
Για τι πράγμα;
Δεν χρειάζεται να την πείσετε για τίποτα.
Οι γυναίκες είναι σαν εμπόρευμα,
σαν αυτά τα ψάρια.
Όχι η κόρη μου, κύριε Κοσμάς.
Δηλαδή, η κόρη σου είναι ακριβή; Επειδή είναι γιατρός;
Αν την εκθέσω εδώ, δεν θα δώσει κανείς ούτε 50.000 ρουπίες.
Δεν σε καταλαβαίνω.
Η ζωή έχει τα πάνω της και τα κάτω της, μα εσένα σου αρέσει να είσαι στον πάτο.
Είσαι τυχερός που η κόρη σου αξίζει κάποια χρήματα.
Όχι σαν αυτόν.
Δες μια ηλίθια φάτσα.
Νταντάνγκ!
Ναι, αφεντικό.
Νουντλς σούπα ή τηγανητά;
Γιατί ρωτάς; Θέλεις;
Φτιάχνω σούπα με νουντλς με αυγό ποσέ και πιπεριές τσίλι.
-Εκατό. -Εκατό πιπεριές;
Έφτασε!
Φάικ;
Μπορώ να σε ρωτήσω κάτι;
Όχι.
Φυσικά και μπορείς.
Από πότε χρειάζεσαι άδεια για να ρωτήσεις κάτι;
Συνήθως μου τα λες όλα.
Όμως, γιατί δεν μου είπες ότι παντρεύεσαι;
Δεν είναι ότι δεν ήθελα να σου το πω
ή ότι το απέφευγα.
Απλώς συνέβη πολύ γρήγορα.
Εγώ σε είχα για μοντέρνο άνθρωπο, προοδευτικό.
Πώς και συμφώνησες σε προξενιό;
Το σωστό άτομο μπαίνει στη ζωή σου με διάφορους τρόπους.
Σε αυτήν την περίπτωση,
το κανόνισαν οι γονείς μας.
Άσε που η Ντία πληροί όλες τις προϋποθέσεις
του Προφήτη μας.
Έχει εμφάνιση,
καλό υπόβαθρο, πλούτο
κι ευσέβεια.
Τα έχει όλα.
Τι άλλο να ζητήσω;
Χερμάν!
Ηλίθιε!
Τι έγινε;
Βοήθησέ τον!
Σταμάτα!
Να τρως φρούτα και λαχανικά για να παράγεις γάλα.
-Καλημέρα. -Καλημέρα.
-Αυτό είναι για σένα. -Μα γιατί το έφερες;
Θα έστελνα κάποιον να το πάρει.
-Δεν με πειράζει. -Ευχαριστώ.
-Γιατρέ. -Αυτή είναι η όμορφη, νεαρή γιατρός;
-Πώς είσαι; -Πολύ καλά, ευχαριστώ.
Δόξα τω Θεώ. Ο Φάικ τι κάνει;
-Γύρισε από το εξωτερικό, έτσι; -Είναι στο σπίτι, καλά.
Όμως, σου έχω καλύτερα νέα.
-Να περιμένεις ειδοποίηση. -Τι είναι; Πες μου. Παντρεύεται;
Ποια είναι η τυχερή; Εσύ, Νιγιάλα;
Φυσικά και όχι, αυτοί είναι σαν αδέρφια!
Όχι. Θα σου στείλω η ίδια την πρόσκληση.
-Ελπίζω να έρθεις. -Θα έρθω.
-Στείλ' τη μου. -Εντάξει.
Είναι ακόμα στο τυπογραφείο.
-Με συγχωρείτε, ο μπαμπάς μου. -Εντάξει.
Καλημέρα, μπαμπά.
ΑΣΤΥΝΟΜΙΚΟ ΤΜΗΜΑ ΣΟΥΚΑΡΑΤΖΑ
Μπαμπά;
Θεέ μου.
Γιατί το έκανες αυτό, Χερμάν;
Αν δεν σκοπεύεις να βοηθήσεις, ράψ' το!
Μπορείτε να φύγετε.
Τι εννοείς;
Απέσυραν τις κατηγορίες. Μόλις έφυγε ο τύπος.
-Βγες έξω. -Σταθείτε.
Συγγνώμη!
Εσύ απέσυρες τις κατηγορίες εναντίον του αδερφού μου;
Δεν με θυμάσαι, έτσι;
Είμαι το αγόρι που σε τραμπούκιζε συχνά.
Ρότζερ;
Εσύ απέσυρες τις κατηγορίες;
Είναι το λιγότερο που μπορούσα να κάνω.
Σ' ευχαριστώ.
Μα είναι προφανές πως είναι ένοχος.
Το ξέρω, αλλά δεν μ' αρέσει αυτό που κάνει ο πατέρας μου
στην οικογένειά σου.
Θες κάτι άλλο;
Όχι.
Σ' ευχαριστώ.
-Τα λέμε. Καλή σου μέρα. -Επίσης.
Ο γιος σου λατρεύει τους μπελάδες!
Κύριε Κοσμάς, λυπάμαι πολύ.
Αν το ξανακάνεις αυτό ποτέ,
μα τον Θεό,
θα βρουν το πτώμα σου στον πάτο της βάρκας σου.
Το κατάλαβες, ηλίθιε;
Θεέ μου.
Φάικ!
-Ναι, μαμά; -Φάικ.
Τι έγινε;
-Η Νιγιάλα. -Τι έπαθε;
Θα παντρευτεί τον Ρότζερ.
Δεν καταλαβαίνω.
Δηλαδή…
Συμφώνησε;
-Καλησπέρα. -Καλησπέρα.
Μίλα μου ειλικρινά.
Μου το είπε η μαμά. Πώς κι έτσι ξαφνικά;
-Δεν το επέλεξα εγώ. -Το ξέρω, μα…
Γιατί, Νιγιάλα;
Μπορείς έστω να μου εξηγήσεις για ποιο λόγο το αποφάσισες; Μήπως…
Ο μπαμπάς σου φταίει;
Του χρωστάει;
Θεέ μου, έπρεπε να μας το πεις.
Θα μπορούσαμε να σε βοηθήσουμε.
Ήδη χρωστάω πολλά σ' εσένα και την οικογένειά σου.
Μην το λες αυτό. Είμαστε οικογένεια.
Θα βρούμε μια λύση. Κάτι θα κάνουμε.
-Μην τα παρατάς. -Θεέ μου.
Ποιος είπε ότι τα παρατάω;
Πρέπει να το κάνω για τον μπαμπά μου. Δεν έχω επιλογή.
Μα…
Για τον Ρότζερ μιλάμε. Εκείνον τον Ρότζερ!
Ναι, το ξέρω, Φάικ.
Πρέπει να κλείσω. Θεού θέλοντος, θα μπορέσω να το ξεπεράσω μόνη μου.
Καλή σου μέρα.
Επίσης.
Ο Θεός είναι μεγάλος.
Θεέ μου. Κυρία!
Κυρία! Θεέ μου. Κυρία Ίτζα!
Κυρία Ίτζα! Η κυρία.
Θεέ μου.
-Κυρία Ίτζα. -Θεέ μου, κυρία.
Κρατήστε την.
Φάικ!
Καλησπέρα, Νιγιάλα.
Καλησπέρα.
Καταλαβαίνω
την απογοήτευσή σου.
Παντρεύεσαι κάποιον που δεν αγαπάς.
Είναι αργά, πρέπει να γυρίσω σπίτι.
Ο Ρότζερ που ήξερες έχει αλλάξει.
Και ποιος είναι τώρα;
Έχω κρύψει
για πολύ καιρό τα συναισθήματά μου
για σένα.
Ήμουν κακός, Νιγιάλα.
Μα για να κερδίσω την αγάπη σου,
έχω προσπαθήσει σκληρά
να γίνω καλύτερος άνθρωπος.
Δώσε μου μια ευκαιρία.
Αν και πάλι
δεν μπορείς να ανταποδώσεις την αγάπη μου,
θα πω στον πατέρα μου
να ακυρώσει τον γάμο.
Και το χρέος σας
θα θεωρείται ξεπληρωμένο.
Εσύ τι θα κερδίσεις από αυτό;
Θα έχω έστω μια ευκαιρία
να σου δείξω
πόσο σε αγαπώ.
Μου αρκεί αυτό.
Εντάξει, Νιγιάλα,
θα φύγω τώρα.
Καλό σου βράδυ.
Καληνύχτα.
Καλό βράδυ, κύριε.
Πώς είναι η μαμά σου;
Ευτυχώς, βελτιώνεται.
Της έδωσα βιταμίνες.
Ελπίζω να έχει συνέλθει ως αύριο.
Μάλλον ανησυχεί για τη Νιγιάλα.
Μαζί μάς μεγάλωσε, στην κυριολεξία.
Φυσικά και ανησυχεί.
Ας ευχηθούμε στη Νιγιάλα τα καλύτερα.
Να της δίνεις θρεπτικές τροφές.
Περαστικά σου γρήγορα, καλή μου! Να προσέχεις.
-Δόκτωρ Σίντα. -Γεια.
-Πώς είσαι; -Δόξα τω Θεώ, καλά.
Από δω η δρ Νιγιάλα.
Αυτή είναι λοιπόν το καμάρι του κου Ρούσλι.
Χαίρομαι που σε γνωρίζω.
Θα τα πούμε.
-Αντίο! -Αντίο!
Τι έγινε; Γιατί γελάς;
Τίποτα. Θυμήθηκα τα παιδικά μας χρόνια.
Το όνειρό σου ήταν να γίνεις γιατρός.
Και να σε, μια αληθινή γιατρός.
Γιατί γιατρός, όμως;
Όταν ήμουν μικρή,
ήθελα να φροντίζω τη μητέρα μου.
Τώρα πια, ως ενήλικας, ελπίζω πως κάποια μέρα
θα έχουν όλοι πρόσβαση σε ιατρική περίθαλψη, όχι όπως η μαμά μου.
Ωραίο.
Έμαθα, σπούδασες σε πανεπιστήμιο της Μελβούρνης.
Γιατί ξαναγύρισες στο σπίτι;
Κατά τη γνώμη μου,
είναι στο χέρι μας να αναβαθμίσουμε το χωριό.
Δεν συμφωνείς;
Δεν υπάρχει καλύτερο μέρος να αφιερωθείς
από τη γενέτειρά σου.
ΔΗΜΟΣΙΟ ΚΕΝΤΡΟ ΥΓΕΙΑΣ ΧΑΡΑΠΑΝ
Συγγνώμη, γιατρέ.
Μπορώ να μιλήσω στον Ρότζερ ένα λεπτό;
-Φυσικά. -Εντάξει.
Μας συγχωρείς.
Αν το νυφικό που θα φορέσεις είναι σαν αυτό που έδειξες χθες,
έχουμε κι έναν στολισμό γάμου που θα ταιριάζει.
Μου αρέσει,
αλλά θέλουμε κάτι πιο απλό. Σωστά, γλυκέ μου;
Γλυκέ μου;
Ποιο είπες;
Αυτό εδώ;
Νομίζω πως πρέπει να είναι πιο εντυπωσιακό.
Έχουμε κι άλλες φωτογραφίες να σας δείξουμε.
-Θα σας τις φέρω. -Εντάξει.
Με συγχωρείτε.
Γλυκέ μου;
Νομίζω πως ο τρόπος
που νοιάζεσαι για τη Νιγιάλα
δεν είναι απλώς αδελφικός.
Δεν καταλαβαίνω.
Λοιπόν…
Είναι όπως νοιάζεσαι
για τη γυναίκα που αγαπάς.
Ποτέ δεν την έχω σκεφτεί έτσι.
Η δική μας είναι
η πρώτη σοβαρή σχέση
που έχω κάνει ποτέ με γυναίκα.
Κι εκτός αυτού,
σχεδιάζουμε τον γάμο μας.
Οπότε, αν πιστεύεις
πως σε κάνω να νιώθεις άβολα
ή πληγώνω σκόπιμα τα συναισθήματά σου ή σε κάνω να ζηλεύεις…
σου ζητώ συγγνώμη.
Δεν θέλω
κανένα πρόβλημα στη σχέση μας.
Εντάξει.
-Ναι; -Εντάξει.
-Δεν θες το εντυπωσιακό δηλαδή; -Εσύ δεν το θέλεις.
Αυτά για σήμερα. Σας ευχαριστώ όλους.
ΠΡΟΛΗΨΗ ΤΟΥ ΔΑΓΚΕΙΟΥ ΑΙΜΟΡΡΑΓΙΚΟΥ ΠΥΡΕΤΟΥ
Φεύγω, γιατρέ.
-Σ' ευχαριστώ. -Παρακαλώ.
Ρότζερ;
Για μένα είναι;
Ναι. Άνοιξέ το.
Σύνδεσέ το.
-Θα το βάλω. -Ναι.
ΝΙΓΙΑΛΑ - ΡΟΤΖΕΡ
ΜΙΑ ΠΑΡΟΥΣΙΑΣΗ ΤΟΥ ΜΕΛΛΟΝΤΟΣ
ΕΥΤΥΧΙΣΜΕΝΗ ΟΙΚΟΓΕΝΕΙΑ
10 ΕΤΗ ΜΕΤΑ ΚΛΙΝΙΚΗ ΝΙΓΙΑΛΑ
20 ΕΤΗ ΜΕΤΑ Η ΟΙΚΟΓΕΝΕΙΑ ΤΗΣ ΝΙΓΙΑΛΑ
40 ΕΤΗ ΜΕΤΑ ΓΕΡΝΑΜΕ ΜΑΖΙ
ΟΛΑ ΑΥΤΑ ΑΡΧΙΖΟΥΝ ΣΗΜΕΡΑ
ΝΙΓΙΑΛΑ - ΡΟΤΖΕΡ
Νιγιάλα…
θα γίνεις
γυναίκα μου;
Υπόσχομαι πως θα μείνω στο πλάι σου
για να πραγματοποιήσω τα όνειρά σου.
Λυπάμαι, Ρότζερ.
Δεν είμαι έτοιμη να σ' αγαπήσω.
Όμως,
αρχίζω να εκτιμώ
τον τρόπο…
που με αγαπάς.
Δόξα τω Θεώ.
ΓΡΑΦΕΙΟ ΘΡΗΣΚΕΥΤΙΚΩΝ ΥΠΟΘΕΣΕΩΝ
ΠΕΡΙΦΕΡΕΙΑ ΤΗΣ ΤΖΑΚΑΡΤΑ
Τι πρόβλημα υπάρχει;
Κάνατε τυπογραφικό λάθος στο όνομά της.
-Εκεί. -Δείξε μου.
Ποιο είναι;
Το "Ντία Πραμεστάνινγκρουμ" γράφεται με "ι".
Εσείς γράψατε το όνομά της με "υ".
-Μάλιστα. -Πρέπει να το διορθώσετε.
Πώς είπες;
"Ντία Πραμεστάνινγκρουμ" με "ι".
Είναι μια απλή διόρθωση.
Τι ύφος είναι αυτό;
Μια απλή αντιγραφή έπρεπε να κάνετε.
-Πρόσεχε τους τρόπους σου. -Κατανοητό.
Αν υψώνεις έτσι τη φωνή, με προσβάλεις.
Δεν ήθελα να σας προσβάλω.
Θέλω μόνο να διορθώσετε το λάθος.
Σταμάτα, γλυκέ μου.
Δεν πειράζει.
-Κύριε, το όνομά μου γράφεται έτσι. -Μάλιστα.
Μπορείτε να γράψετε το όνομα στη φόρμα όπως είναι στην ταυτότητά μου;
Σας πειράζει;
Είναι απλό
και ξεκάθαρο.
Ίδιο όνομα με της ταυτότητας.
Και τέλος.
Δώσε μου μια κενή φόρμα.
-Μας συγχωρείτε, κύριε. -Δεν πειράζει.
Συμπλήρωσέ την.
-Να δανειστώ το στυλό σας; -Ορίστε.
Γράψ' τα σωστά.
Πολύ καθυστερεί.
Εκπαιδευτικό υπόβαθρο;
Μεταπτυχιακό.
Πανεπιστήμιο;
Στο Κάιρο.
Για να μπεις εκεί, εξετάστηκες με τεστ πολλαπλών επιλογών…
με Α,Β,Γ,Δ, ή έπρεπε να γράψεις έκθεση;
Τελείωσα.
Να το ελέγξω πρώτα;
Ένα λεπτό, κύριε.
-Γιατί στράβωσες; -Δεν στράβωσα.
-Φαίνεται πως δεν με συμπαθείς. -Αυτό το ύφος έχω πάντα.
-Γιατί; -Έτσι είμαι.
-Γλυκέ μου; Συγγνώμη. -Με αντιπαθείς;
Ποιος γεννήθηκε στις 8 Ιουνίου του 1999;
Θεέ μου.
Η Νιγιάλα;
Ξέχασες τα γενέθλιά της κι έβαλες λάθος ημερομηνία;
-Θα τη συμπληρώσω εγώ. -Ναι, άσ' το σ' εκείνη.
Εσύ θα κάνεις συνέχεια λάθη.
Ευτυχώς, μπαμπά.
Δεν πίστευα ότι ο Ρότζερ θα άλλαζε ποτέ.
Είναι πιο γλυκός τώρα
και πιο ώριμος.
Ποιος ξέρει,
ίσως οι άνθρωποι να αλλάζουν όντως.
Ή ίσως ωρίμασε επειδή ενηλικιώθηκε.
Οπότε,
δεν σε πειράζει
που ο κος Κοσμάς επισπεύδει την ημερομηνία του αρραβώνα;
Θεού θέλοντος, είμαι έτοιμη.
Η αγάπη ίσως ανθίσει με τον καιρό.
Τότε,
πρέπει και οι δύο
να ζητήσετε την ευχή της κας Άμπαρ και του Φάικ.
Φάικ, από δω ο Ρότζερ.
-Καλημέρα. -Καλημέρα.
-Πώς είσαι; -Δόξα τω Θεώ, καλά.
Ρότζερ, από δω η Ντία. Είναι η μέλλουσα σύζυγος του Φάικ.
Περάστε μέσα όλοι!
Μάλιστα, κυρία. Πάμε;
-Παρακαλώ. -Ευχαριστώ.
Γλυκέ μου;
Νομίζω ότι τον έχω ξαναδεί. Όμως, πού;
Πού; Τον ξέρεις;
Σίγουρα έχουμε γνωριστεί;
Δεν θυμάμαι.
Ντία, Φάικ, ελάτε μέσα.
Ας μιλάμε στη γλώσσα μας.
Πάμε μέσα.
Η Νιγιάλα μού είπε ότι σκοπεύετε να παντρευτείτε.
Είναι αλήθεια;
Ακριβώς. Πρώτα, ζητώ συγγνώμη, κυρία,
για τον τρόπο που βρεθήκαμε με τη Νιγιάλα.
Ως μοναχογιός του πατέρα μου,
νιώθω υποχρεωμένος να υπακούω στο θέλημά του.
Παρόλα αυτά, είμαι πανευτυχής που θα αρραβωνιαστούμε.
Και γνωρίζοντας εσάς, τον Φάικ και την Ντία,
ξέρω από πού πήρε τη γλυκύτητά της.
Σας ευχαριστώ.
Ελπίζω να είναι ειλικρινές κομπλιμέντο.
Σε ποιο πανεπιστήμιο πήγες;
Πήγε σε πανεπιστήμιο στη Μελβούρνη, όπως κι εσύ.
-Ντία; -Είσαι καλά;
-Τι συμβαίνει; -Είσαι καλά;
Καλά είμαι, απλώς στραβοκατάπια.
Φάτε, λοιπόν.
Ας φάμε.
Έχετε ορίσει ημερομηνία;
Ο αρραβώνας θα γίνει αυτήν την Κυριακή.
Ελπίζω να μπορέσετε να έρθετε όλοι.
Θεού θέλοντος.
Δόξα τω Θεώ.
Ας φάμε τώρα. Μόνο το κοιτάζουμε το φαγητό.
Μάλιστα.
Στο όνομα του Αλλάχ.
ΓΙΑ ΠΕΤΑΜΑ
-Αντίο. -Γεια.
-Καλή σου μέρα. -Επίσης.
Κυρία;
-Αντίο. -Αντίο. Καλό δρόμο.
-Εντάξει. -Πάμε.
-Αντίο. -Νιγιάλα!
Αντίο.
Γιατρέ, ξέχασες το φουλάρι σου.
Βιάζεσαι τόσο να φύγεις, που δεν το φόρεσες.
-Ορίστε. -Το ξέχασα.
Μόλις συνειδητοποίησα ότι σου πηγαίνει.
Επαινείς το ίδιο σου το δώρο;
Σοβαρά μιλάω. Έχω καλό γούστο εξάλλου.
Ξέρω, είναι ωραίο φουλάρι. Πανέμορφο.
Θα τα πούμε.
-Καλή σου μέρα. -Επίσης.
-Αντίο! -Αντίο, κυρία!
Σ' ευχαριστώ.
Ελπίζω πως με την ευχή σου,
θα γίνω καλός σύζυγος για τη Νιγιάλα.
Μην την πληγώσεις ποτέ.
Καλό δρόμο.
-Γεια σου! -Αντίο!
Ρότζερ, σ' ευχαριστώ που ήρθες μαζί μου
στην κυρία Άμπαρ.
Παρακαλώ, Νιγιάλα.
Όμως…
Δεν θέλω να με παρεξηγήσεις.
Παρατήρησα πως εσύ κι ο Φάικ συνδέεστε
με έναν τρόπο διαφορετικό.
-Το πώς… -Τι εννοείς;
Ζηλεύεις;
Θεέ μου, είμαστε σαν αδέρφια.
Καταλαβαίνω τι εννοείς,
αλλά να θυμάσαι, όπως κι αν…
Θεέ μου!
Είμαστε σαν αδέρφια.
Μη με διακόπτεις όταν μιλάω!
Κατάλαβες;
Θεέ μου.
Νιγιάλα.
Συγγνώμη.
Νιγιάλα, εγώ…
Δεν έπρεπε να σου φωνάξω. Αντέδρασα υπερβολικά.
Τι τρέχει, Ντία;
Τίποτα, μαμά. Όλα καλά.
Αλήθεια;
-Σίγουρα είσαι καλά; -Ναι.
-Καλησπέρα. -Καλησπέρα.
-Κυρία. -Φάικ.
Η Ντία σε περίμενε.
Το ξέρω, λυπάμαι, είχε κίνηση.
Δεν πειράζει. Κάθισε.
Μιλήστε εσείς, εγώ πάω στην κουζίνα.
Εντάξει, μαμά.
Τι συμβαίνει;
Το ένστικτό μου ήταν σωστό.
Πέτυχα τον Ρότζερ πολλές φορές στη Μελβούρνη.
Μια μέρα, όμως, εξαφανίστηκε.
Ίσως λόγω ποινικού αδικήματος.
Τι είδους;
Μιας…
υπόθεσης βιασμού.
Θεέ μου.
Ντία,
είσαι σίγουρη;
Και με την κοπέλα της υπόθεσης, χωρίς να είμαι σίγουρη,
έχω την εντύπωση ότι ήταν ζευγάρι. Να, δες αυτό.
Άσε με να το κουβαλήσω.
Νιγιάλα.
Νιγιάλα, στάσου. Είσαι ακόμα θυμωμένη μαζί μου;
Μου ζήτησες να σου ανοίξω την καρδιά μου.
Όμως, φοβόμουν
ότι θα ήταν δύσκολο, εξαιτίας του παρελθόντος.
Νιγιάλα, στάσου.
Συγγνώμη, δεν το ήθελα.
Έμαθα να φέρομαι έτσι από τον πατέρα μου.
Δεν ξέρω άλλον τρόπο,
αλλά δώσε μου μια ευκαιρία για να το διορθώσω.
Για να το ξεκαθαρίσουμε, με τον Φάικ είμαστε δεμένοι
επειδή μου φέρεται πάντα καλά. Αντίο.
Νιγιάλα.
ΓΙΑ ΚΡΑΤΗΜΑ
Καλησπέρα.
-Να σου ζεστάνω σούπα; -Όχι, εντάξει είμαι.
Σ' ευχαριστώ.
Τι είπες;
Σ' ευχαριστώ.
Κάθισε για λίγο μαζί μου, όσο τρώω.
Στο χωριό λένε πως δεν είσαι συνηθισμένο κορίτσι.
Ότι γεννήθηκες με άστρο.
Όσο για μένα, ότι είμαι τυχερός και που γεννήθηκα.
Όλοι με βλέπουν σαν ρεμάλι.
Εκτός από σένα.
Όμως, με έπνιξε η ζήλια
και σου γύρισα την πλάτη.
Συγγνώμη.
ΤΣΕΜΠΑΚΑ ΛΕΣΤΑΡΙ ΓΕΝΝΗΘΗΚΕ: 17/12/1977 - ΠΕΘΑΝΕ: 8/08/2008
Μαμά.
Πώς είσαι;
Εγώ…
Μου έκαναν πρόταση γάμου.
Θα μου δώσεις την ευχή σου;
Ελπίζω να πάνε όλα καλά.
Ελπίζω να είναι το καλύτερο για μένα,
για τον μπαμπά,
και για τον Χερμάν.
Πιστεύω
πως ο Θεός έχει όμορφα σχέδια για εμάς.
Περάστε.
-Νιγιάλα! -Κυρία.
Ηρέμησε, μη σηκώνεσαι.
Εσύ λάμπεις!
Γιατί είσαι στην τσίτα; Αγχώνεσαι που θα φορέσεις βέρα;
Νιγιάλα;
Έχεις ένα λεπτό;
Σας αφήνω να τα πείτε. Θα είμαι έξω να βοηθάω τον κόσμο.
Τι τρέχει;
Να τα πούμε έξω; Θέλει να σου μιλήσει κι ο Φάικ.
Ξέρω πως δεν είναι η κατάλληλη στιγμή να σου το πω, μα…
αφορά τον Ρότζερ.
Μόλις μάθαμε την αλήθεια
για τότε που ήταν στην Αυστραλία.
Ούτε εγώ είμαι σίγουρος, αλλά…
Με συγχωρείς αν κάνω λάθος,
αλλά μήπως είσαι η Σαϊρίν;
-Ναι. -Είμαι ο Φάικ, που τηλεφώνησε χθες.
-Λυπάμαι, έχω δουλειά. -Μόνο ένα λεπτό θέλω.
Σου είπα ότι δεν έχω πλέον καμία σχέση μ' αυτό.
Αφήστε με ήσυχη. Με συγχωρείτε.
Δεσποινίς;
Δεσποινίς Σαϊρίν;
Καταλαβαίνω πως είναι επώδυνο να σκαλίζεις το παρελθόν.
Μα, σε παρακαλώ,
είναι για να βοηθήσουμε μια άλλη γυναίκα.
Και τελικά, μας μίλησε.
Είπε ότι ο Ρότζερ
τη βίασε,
και τελικά έμεινε έγκυος κι έχει το παιδί του.
Θεέ μου.
Φάικ,
Ντία,
προσπαθούσα
να με πείσω να αλλάξω γνώμη και να αποδεχτώ τον Ρότζερ.
Όμως, αυτό που είπατε μόλις
το κάνει δύσκολο να τον δω σοβαρά.
Παρ' όλα αυτά, δεν έχω διέξοδο.
Η απόφασή μου είναι οριστική.
-Άσε να σου εξηγήσω, δεν είναι… -Μα…
-Αφορά το κοινό σας μέλλον. -Φάικ!
Ξέρω ποιος είναι ο Ρότζερ.
Πραγματικά.
-Μα… -Γλυκέ μου;
Δεν πειράζει.
Νιγιάλα…
μας συγχωρείς αν τα νέα σε σόκαραν.
Να προσεύχεστε για μένα.
Και προσευχηθείτε
ότι θα μπορέσω να αφοσιωθώ
με όλο μου το είναι.
-Θέλω χρόνο να ετοιμαστώ. Με συγχωρείτε. -Νιγιάλα.
Αφού είναι όλοι εδώ,
ας ρωτήσουμε
αν η κόρη του κυρίου Ρούσλι δέχεται την πρόταση γάμου του γιου μας.
Δέχομαι.
Δόξα τω Θεώ.
Από σήμερα, λοιπόν,
ο αρραβώνας είναι επίσημος.
-Ας ελπίσουμε να μην αργήσει ο γάμος. -Αμήν.
Φορέστε τις βέρες σας.
Δόξα τω Θεώ.
Πριν περάσουμε στο γεύμα,
θα μοιραστώ κι άλλα συναρπαστικά νέα.
Αν πάνε όλα καλά,
ο γιος μου θα κατέβει στις εκλογές
για αρχηγός του χωριού.
Ναι, είμαστε αισιόδοξοι
και ζητάμε τη στήριξή σας,
ώστε το χωριό μας να ακμάσει και να ευημερήσει.
Αμήν!
Ας φάμε τώρα. Ελάτε.
Τι τρέχει, Νιγιάλα;
Να σε ρωτήσω κάτι;
Θυμάμαι που με ενθάρρυνες να μου δώσω την ευκαιρία να σε αγαπήσω.
Και είπες ότι μ' αγαπάς.
Όμως, γιατί κράτησες μυστικά από εμένα;
Είδα πως εσύ κι ο πατέρας σου χαρήκατε περισσότερο για τις εκλογές
παρά για τον αρραβώνα μας.
Νιγιάλα, το να γίνω αρχηγός του χωριού
το θέλει ο πατέρας μου.
Δεν έχω λόγο σ' αυτό.
Θα σου το πω πιο απλά.
Είτε γίνω αρχηγός είτε όχι, τα συναισθήματά μου δεν θα αλλάξουν.
Θα σ' αγαπώ εξίσου.
Απόδειξέ το. Η αγάπη δεν είναι μόνο υποσχέσεις.
Σου δείχνω αποδείξεις.
Πώς; Κρατώντας μυστικά από μένα;
Ξέρω ότι σε ελέγχει.
Αλλά θα πρέπει να το ήξερες. Γιατί δεν μου το είπες;
Τη Σαϊρίν;
Είναι αλήθεια ότι τη βίασες;
Την άφησες έγκυο, έκανε το παιδί σου,
και μετά την παράτησες;
-Είναι αλήθεια; -Ναι!
Ναι.
Έχω ένα παιδί μαζί της.
Όμως, δεν τη βίασα ποτέ.
Γιατί δεν μου το είπες; Γιατί να το μάθω από άλλον;
Ντρέπομαι για το παρελθόν μου.
Λες να μην κουβαλάω ακόμα τις ενοχές μου;
Ακόμα και τώρα, δεν έχω συγχωρέσει τον εαυτό μου.
Έχω ένα σκοτεινό παρελθόν.
Όμως, έχω αλλάξει.
Έκλεισε αυτό το κεφάλαιο. Δεν θα το ξανανοίξω ποτέ.
Ο Θεός και η ψυχή μου ξέρουμε τι έγινε.
Όμως, αν δεν αλλάξεις γνώμη για μένα,
τότε μόνο ο Θεός μπορεί να σε πείσει,
όχι εγώ.
ΚΟΣΜΑΣ ΜΠΕΤΖΑΪΑ Ε.Ε.
Έχτισες το Κέντρο Υγείας,
ανακαίνισες τον οίκο προσευχής,
και τώρα θα παντρευτείς
την πρώτη γυναίκα γιατρό του χωριού.
Το καμάρι του χωριού.
Ξέρω ότι η Νιγιάλα είναι ευσεβής
και πολύ θρησκευόμενη.
Μόνο που αναφέρω τη λέξη "Θεός",
εκείνη υπακούει.
Μπράβο, παιδί μου!
ΓΙΑ ΠΕΤΑΜΑ
Πριν από 50.000 χρόνια, πριν συναντήσει η θάλασσα τον ουρανό,
ο Θεός είχε ήδη επιλέξει ποια θα είναι η σύντροφός σου.
Οπότε, δεν έχεις λόγο να ανησυχείς, αν πιστεύεις πως έκανες τα σωστά βήματα.
Πρώτα τη γνωρίζεις. Μετά ζητάς την καθοδήγηση του Θεού.
Γνωριμία και ραντεβού, σε τι διαφέρουν;
Δεν ξέρω, κύριε.
Με το ένα, γνωρίζεις το μυαλό, με το δεύτερο, το σώμα.
Και απαγορεύεται.
Αμφιβάλλεις ακόμη;
Θεού θέλοντος, έχω ακολουθήσει τις οδηγίες που αναφέρατε.
Ωστόσο, αμφιβάλλω.
Και φοβάμαι ότι αυτή η αμφιβολία
κάποτε θα πληγώσει κάποιον.
Αμφιβάλλεις ακόμη, λοιπόν. Δεν θα αναφερθώ σε βιβλία.
Ξέρεις περισσότερα από μένα, αφού σπούδασες στην Αίγυπτο.
Οπότε, τα ξέρεις.
Η σοφία κάποιου δεν εξαρτάται από το πού σπούδασε.
-Χρειάζομαι καθοδήγηση. -Σωστά.
Η συμβουλή μου είναι απλή.
Άσε ό,τι σε κάνει να αμφιβάλλεις, κράτα ό,τι σε κάνει να νιώθεις σίγουρος.
Αυτή είναι η σοφία του Προφήτη.
Η καρδιά δεν εξαπατά ποτέ. Ξέρει τι είναι καλύτερο.
Αν αμφιβάλλεις,
σταμάτα τώρα, πριν φτάσεις πολύ μακριά.
Εντάξει; Η αδελφή ψυχή δεν είναι σανδάλι να τη χάσεις.
Αν χάσω τα σανδάλια, μπορώ να τα αλλάξω. Αδελφή ψυχή, όμως, όχι.
-Αντίο. Καλή σου μέρα. -Επίσης. Ευχαριστώ, κύριε.
Θεέ μου…
Σ' ευχαριστώ για το δώρο της αγάπης.
Το πιο όμορφο και δυνατό συναίσθημα.
Ό,τι νιώθω
προήλθε από Εσένα, Θεέ μου.
Ό,τι κι αν είναι αυτό που νιώθω.
Θεέ μου,
αν πιστεύεις πως δεν καταλαβαίνω την αγάπη,
καθοδήγησέ με, παρακαλώ.
Σε παρακαλώ, δείξε μου σε ποιο άτομο να δώσω την αγάπη μου.
Την αγάπη που προήλθε από Εσένα.
Θέλω μόνο
να Σε ευχαριστήσω.
Ψάχνω ακόμη το φως Σου,
που θα φωτίσει τον δρόμο της αγάπης.
Αν περιμένω αντάλλαγμα για κάθε δώρο,
καθοδήγησέ με ώστε να προσφέρω
άνευ όρων.
Και να αγαπώ
χωρίς να υπολογίζω τη θυσία, Θεέ μου.
Αν πρέπει να αγαπήσω κάποιον,
βοήθησέ με να βρω τη δύναμη,
ώστε να αγαπήσω αληθινά,
χωρίς να καταστραφώ.
Βιάσου, γλυκιά μου. Πρόσεχε τα σκαλιά.
Χτύπα την πόρτα.
Καλησπέρα!
-Καλησπέρα! -Μείνε μαζί μου.
-Γιατρέ! -Καλησπέρα.
Βοήθησε την κόρη μου. Σε ικετεύω.
Πόσο καιρό έχει τόσο πυρετό;
Εδώ και πέντε μέρες.
Σταθείτε.
Έτρεξε αίμα από τα ούλα ή τη μύτη;
Από πουθενά.
-Ωραία, περιμένετε εδώ. -Εντάξει, γιατρέ.
-Με το μαλακό. Στάσου. -Κάθισε εκεί.
Με το μαλακό.
Κουράγιο, μωρό μου.
Γεια σας, δρ Σίντα.
Έχω ασθενή που ίσως έχει δάγκειο πυρετό.
Πέντε μέρες με υψηλό πυρετό. Νομίζω ότι παθαίνει σοκ.
Χρειάζεται θεραπεία.
Θεέ μου. Αυτό είναι κακό.
Ξέρετε κάποιον που να μπορεί να δωρίσει αιμοπετάλια;
Εντάξει, ευχαριστώ, γιατρέ.
Κύριε Νταντάνγκ, χρειαζόμαστε μέσο μεταφοράς.
-Αμέσως, γιατρέ. -Πρόσεχε, γλυκιά μου.
Στάσου, θα ρίξω μια ματιά.
Δόξα τω Θεώ, η ποσότητα των αιμοπεταλίων της αυξάνεται.
Παραλίγο να μην τα καταφέρει χθες βράδυ.
Ευτυχώς ήταν εκεί η γιατρός Νιγιάλα
κι έκανε ό,τι έπρεπε.
Δόξα τω Θεώ, η κρίσιμη φάση πέρασε.
Πρέπει να τρώει περισσότερο για να γίνει καλά. Εντάξει;
Ευχαριστούμε. Άκουσες; Πρέπει να τρως πιο πολύ.
-Τρώγε. -Άλλη μία. Μπράβο το κορίτσι μου.
Με συγχωρείτε.
-Σας ευχαριστώ. -Αντίο.
Μπράβο, κορίτσι μου.
-Δόξα τω Θεώ, είναι καλά. -Ευχαριστούμε πολύ.
-Ευχαριστούμε. -Παρακαλώ.
Στείλε μου τον φάκελο αργότερα.
Γιατρέ!
Κύριε Νταντάνγκ;
-Πήγαινε εσύ. -Εντάξει, γιατρέ.
Τι θα θέλατε; Είναι καλά η Πούτρι;
Δόξα τω Θεώ, βελτιώνεται στο νοσοκομείο.
Δόξα τω Θεώ.
Ξέρω πως αν σου το πω αυτό,
θα ρισκάρω τη ζωή μου.
Θεέ μου. Μα δεν καταλαβαίνω για τι πράγμα μιλάτε.
Ο Ρότζερ το σχεδίαζε αυτό εξαρχής.
Θα καταθέσω ως μάρτυρας
για τα εγκλήματα του κυρίου Κοσμά και του Ρότζερ.
Τι εννοείτε;
Ο Ρότζερ σε κοροϊδεύει εξαρχής, για να γίνει αρχηγός του χωριού.
Πόσοι από το χωριό καταφέρνουν να σπουδάσουν,
να γίνουν γιατροί;
Αν σε παντρευτεί,
αυτό θα βοηθήσει στη δημοτικότητά του.
Θεέ μου.
-Επίσης, βύθισε τη βάρκα σκόπιμα. -Τι;
Για να πιέσει τον κο Ρούσλι να κανονίσει τον γάμο σου με τον Ρότζερ.
Θεέ μου.
Λυπάμαι πολύ.
-Με συγχωρείς. -Φυσικά.
Μαμά;
-Καλησπέρα, κυρία. -Καλησπέρα, Νιγιάλα. Ο Φάικ είμαι.
Είσαι καλά;
Νιγιάλα;
Τι συμβαίνει;
Νιγιάλα, πάρε ανάσα. Τι συμβαίνει; Είσαι καλά;
Έπρεπε να σε είχα πιστέψει.
Είσαι καλά, Νιγιάλα;
Σε παρακαλώ, συγχώρεσέ με.
-Θέλω να το φροντίσεις αυτό. -Μάλιστα.
Νιγιάλα;
Ευχαριστώ.
Γεια.
Τι κάνεις εδώ;
-Τι συμβαίνει; -Ακυρώνω τον γάμο.
-Τι έγινε; -Μου είπες ότι είσαι θύμα.
Ότι δεν είχες επιλογή.
Και σε πίστεψα.
Τι εννοείς;
Ξεγέλασες την οικογένειά μου και τους έθεσες και σε κίνδυνο!
Εκμεταλλεύτηκες την κατάσταση του πατέρα μου!
Όλα προς όφελός σου!
Νιγιάλα, άκου, μπορούμε να το συζητήσουμε.
-Νιγιάλα. -Άσε με.
-Νιγιάλα! -Άσε με!
Τι θα κάνεις;
Αν ακυρώσεις τον γάμο,
θα σας κλείσω όλους φυλακή. Κατάλαβες;
-Εγώ θα σε στείλω φυλακή! -Τελείωσες;
-Άσε με! -Έλα εδώ!
-Βοήθεια! -Σκάσε!
Βοήθεια!
Κανείς δεν θα σ' ακούσει!
Βοήθεια!
Σκάσε.
Η ζωή σου είναι στα χέρια μου.
Αν αποφασίσω να σε σκοτώσω,
θα σε σκοτώσω.
Θα καταλήξεις σαν τη Σαϊρίν.
Νιγιάλα!
-Είσαι καλά; -Ναι.
Θεέ μου.
Φάικ!
Φάικ! Πρόσεχε!
Φάικ!
Νιγιάλα, μη!
Φάικ!
Φάικ, φτάνει.
-Είσαι καλά; -Χερμάν;
-Χτύπησες; -Όχι, καλά είμαι.
ΑΣΤΥΝΟΜΙΑ
Μπες στο αμάξι.
Τουλάχιστον δεν πάτησα πάνω σε άλλους
για να μείνω στην κορυφή.
Μπες στο αμάξι.
Γιατί σε έψαχνα σε όλο το χωριό;
Ήξερα πολύ καλά
ότι θα σε βρω εδώ.
Κάποτε, όταν έκλαιγα στον τάφο της μαμάς μου,
με πλησίασες και μου έδωσες αυτό το χαλί προσευχής.
Από τότε,
δεν το άφησα ποτέ από κοντά μου.
Κάθε φορά…
που μου έλειπε η μαμά,
κάθε φορά που ανησυχούσα, όταν ταξίδευε ο πατέρας μου,
κάθε φορά
που ένιωθα ευγνώμων για την κυρία Άμπαρ…
Θέλω να σου ζητήσω συγγνώμη…
που περίμενα…
κάτι παραπάνω από σένα.
Δεν ήμουν ευγνώμων
που είχαν έναν αδερφό να με νοιάζεται.
Κι άφησα το συναίσθημα να δυναμώσει.
Σ' ευχαριστώ, Φάικ.
Είναι δικό σου, Νιγιάλα.
Δεν παίρνω ποτέ πίσω τα δώρα που έχω δώσει σε κάποιον.
Να προσέχεις.
Αντίο.
Το διάβασα σε ένα παραμύθι.
Μιλούσε για ανθρώπους που ψάχνουν την αγάπη.
Αν ήρθες στον κόσμο από αγάπη,
τελικά θα βρεις την απέραντη θάλασσα της αγάπης.
Αυτό το βιβλίο μάς λέει
ότι οι άνθρωποι πληγώνονται…
όταν περιμένουν να αγαπήσουν και ν' αγαπηθούν.
Όμως, πιστεύω ακόμη
πως αν η αγάπη σού χτυπήσει την πόρτα, δεν είναι τυχαίο.
Την έχει στείλει ο Θεός.
Γιατρέ!
Πώς είσαι;
Κι επειδή είναι αληθινή αγάπη…
Αυτό είναι για σένα.
…θα την αποδεχτώ.
Πρόσκληση.
ΠΡΟΣΚΛΗΣΗ ΦΑΪΚ & ΝΤΙΑ
Κι ας είναι μονόπλευρη.
Σε προσκαλώ προσωπικά.
Είναι σαν τον ήλιο…
Ο ΓΑΜΟΣ ΤΩΝ ΦΑΪΚ & ΝΤΙΑ
…το φεγγάρι και τα αστέρια, που λάμπουν αδιάκοπα.
Σαν τον άνεμο, που φυσάει συνεχώς.
Σαν ποτάμι, που τρέχει στη θάλασσα διαρκώς.
Και η θάλασσα ακούει χωρίς να κρίνει, αγκαλιάζει κάθε μυστικό μας.
Επειδή ο ήλιος,
το φεγγάρι,
τα αστέρια,
οι ποταμοί και οι θάλασσες ξέρουν
ότι με τον καιρό,
θα φτάσεις στον απέραντο ωκεανό,
που λέγεται…
αγάπη.
Είστε όλοι έτοιμοι;
-Ναι. -Είμαστε.
Ωραία, ας ξεκινήσουμε την τελετή.
Στο όνομα του Αλλάχ.
Μοχάμεντ Φάικ αλ Χουσεϊνί,
υιέ του Αμπντουλάχ Χουσνί,
σε νυμφεύω
με την Ντία Πραμεστάνινγκρουμ, θυγατέρα του Ντούι Σουπράτο,
με αντάλλαγμα προίκα ύψους 15 εκατομμυρίων ρουπιών
και 20 γραμμαρίων χρυσού.
-Σε μετρητά. -Σταθείτε!
Με συγχωρείτε.
Πρέπει να διακόψω.
Με συγχωρείτε, κυρία Λις.
Τι συμβαίνει;
Θυμάστε τότε που πήγατε στην κλινική γαλουχίας του δρα Μούτια,
για να πάρετε μητρικό γάλα;
Το θυμάμαι.
ΚΛΙΝΙΚΗ
ΣΥΜΒΟΛΑΙΟ ΔΟΤΗ ΜΗΤΡΙΚΟΥ ΓΑΛΑΚΤΟΣ
Το γάλα που δόθηκε στην Ντία Πραμεστάνινγκρουμ
ήταν της κας Άμπαρ Ατμαράντι.
Δηλαδή, ο Φάικ και η Ντία δεν επιτρέπεται να παντρευτούν.
Σύμφωνα με τον ισλαμικό νόμο,
αν ένα αγόρι κι ένα κορίτσι θηλάσουν από την ίδια γυναίκα,
θεωρούνται αδέρφια, καθιστώντας αδύνατο τον γάμο μεταξύ τους.
Θυμάμαι που μου είπες
ότι είμαι η πρώτη σου αγάπη.
Όμως, προφανώς…
βρήκες την πρώτη σου αγάπη πολύ πριν με γνωρίσεις.
Μην καταπιέσεις για πολύ τα συναισθήματά σου για τη Νιγιάλα.
Είναι ξεκάθαρο πως η αγάπη σας είναι ένα όμορφο αριστοτέχνημα.
Εμπιστεύσου τον Θεό.
Απαντάει στις προσευχές τη σωστή στιγμή.
Εύχομαι να ευτυχίσετε μαζί.
Αντίο.
Καλημέρα, κυρία.
Συγχωρέστε με που δεν έρχομαι εδώ συχνά.
Όποτε έρχομαι, όμως,
προσεύχομαι για εσάς.
Κυρία,
θέλω να ζητήσω την άδειά σας.
Πρέπει να πω κάτι στη Νιγιάλα.
Νιγιάλα;
Δεν ξέρω πόσο καιρό…
αισθάνομαι έτσι.
Ίσως από…
την πρώτη φορά που σου έφτιαξα το κέφι εδώ.
Ή ίσως…
από τότε που αναγκάστηκα
να πάω στο Κάιρο και να σε αφήσω για λίγα χρόνια.
Δεν θυμάμαι.
Ένα είναι σίγουρο.
Στο Κάιρο,
δεν μπορούσα να κοιμηθώ ήσυχα,
πριν βεβαιωθώ ότι γύρισες σπίτι ασφαλής.
Δεν απολάμβανα το φαγητό, αν δεν μάθαινα τι έφαγες εκείνη τη μέρα.
Δεν συγκεντρωνόμουν στο διάβασμα,
επειδή αναρωτιόμουν πώς πήγε η εκπαίδευσή σου.
Και κάτι ακόμα.
Έγινα κουρέλι…
όταν έμαθα ότι θα παντρευόσουν.
Ο Θεός έβαλε τον σπόρο στην καρδιά μου, χωρίς καν να το καταλάβω.
Σ' αγαπώ, Νιγιάλα.
Όχι σαν αδερφή.
Θα μου επιτρέψεις
να γίνω σύζυγός σου;
Θα κρατήσω την υπόσχεσή μου στη μαμά σου να είσαι ασφαλής.
Για όσο μου επιτρέψει ο Θεός.
Δόξα τω Θεώ.
Μην τον δοξάζεις ακόμη.
Δεν είπα το ναι.
Η σιωπή δεν σημαίνει συναίνεση;
Σύμφωνα με τον Προφήτη μας,
η σιωπή μιας γυναίκας θεωρείται συναίνεση.
Είσαι ύπουλος.
Λοιπόν, τι λες;
-Ναι; -Ναι.
Δόξα τω Θεώ.
Όλα αυτά τα χρόνια,
έχω μάθει
να πιστεύω ότι η μοίρα είναι ένα πέπλο που καλύπτει το μυστικό της ζωής μας.
Ό,τι κι αν μου επιφυλάσσει ο Θεός,
δεν χρειάζεται να το ξέρω.
Αρκεί να ξεπερνώ τις αναποδιές και να έχω πίστη.
Η μοίρα αποκαλύφτηκε επιτέλους.
Μου άνοιξε τα μάτια στην ομορφιά της.
Και μόνο τότε κατάφερα να προχωρήσω.
Τώρα ξέρω ότι δεν χρειάζεται να αμφισβητώ τις αποφάσεις Του,
επειδή τελικά…
οδηγούν πάντα σε πιο φωτεινές μέρες.
Υποτιτλισμός: Παρασκευή Παντσίδου